लखनऊ//(26-10-2018)-पांच चुनावी राज्यों (छत्तीसगढ़, मध्य प्रदेश, मिजोरम, राजस्थान और तेलंगाना) में अपनी छाप छोड़ने के लिए बहुजन समाज पार्टी (बीएसपी) की चीफ मायावती हर जतन कर रही हैं। ऐसे में अगले दो महीने में मायावती इन चुनावी राज्यों में ताबड़तोड़ रैलियां करेंगी। पार्टी सूत्रों की मानें तो मायावती इन राज्यों में 30 रैलियां करेंगी। इन रैलियों की शुरुआत नवंबर से होगी और दिसंबर तक लगातार जारी रहेंगी, जब तक राजस्थान और तेलंगाना में मतदान नहीं हो जाते।